Document ID: 31998D0176

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Φεβρουαρίου 1998 για την έγκριση του σχεδίου που υπέβαλε η Ισπανία για την επιτήρηση της κλασικής πανώλης των χοίρων (Το κείμενο στην ισπανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/176/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι με την απόφαση 98/93/ΕΚ της Επιτροπής (3), ζητήθηκε από την Ισπανία να υποβάλει στην Επιτροπή ένα εθνικό πρόγραμμα ορολογικής επιτήρησης για την κλασική πανώλη των χοίρων.
ότι το πρόγραμμα που υπέβαλε η Ισπανία προβλέπει πρόσθετα μέτρα για την παρεμπόδιση της εξάπλωσης της κλασικής πανώλης των χοίρων από τις περιοχές όπου είναι παρούσα η νόσος 7
ότι, αφού εξετάστηκε το πρόγραμμα αυτό, διαπιστώθηκε ότι είναι σύμφωνο με τις διατάξεις της οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα που υπέβαλε η Ισπανία για την επιτήρηση της κλασικής πανώλης των χοίρων.
Άρθρο 2
Η Ισπανία θα θέσει σε ισχύ τους νόμους, τους κανονισμούς και τις διοικητικές διατάξεις για την εφαρμογή του προγράμματος που αναφέρεται στο άρθρο 1.
Άρθρο 3
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 18 Φεβρουαρίου 1998.

Labels: 3
18
6